CELEX: 62008CN0273
Language: lv
Date: 2008-06-25 00:00:00
Title: Lieta C-273/08: Prasība, kas celta 2008. gada 25. jūnijā — Eiropas Kopienu Komisija/Luksemburgas Lielhercogiste

15.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 209/36
            
         Prasība, kas celta 2008. gada 25. jūnijā — Eiropas Kopienu Komisija/Luksemburgas Lielhercogiste
   (Lieta C-273/08)
   (2008/C 209/55)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — G. Rozet un A. Alcover San Pedro)
   
      Atbildētāja: Luksemburgas Lielhercogiste
   Prasītājas prasījumi:
   
               —
            
            
               atzīt, ka nepaziņojot Eiropas Kopienu Komisijai ne savas valsts sēra dioksīda (SO2), slāpekļa oksīdu (NOx), gaistošo organisko savienojumu (COV) un amonjaka (NH3) emisijas samazināšanas programmas, ne savus valsts mēroga SO2, NOx, COV un NH3 emisijas pārskatus, ne arī savas ikgadējās SO2, NOx, COV un NH3 prognozes 2010. gadam, Luksemburgas Lielhercogiste nav izpildījusi pienākumus, kas tai uzlikti saskaņā ar Eiropas Parlamenta un Padomes 2001. gada 23. oktobra Direktīvas 2001/81/EK par valstīm noteikto maksimāli pieļaujamo emisiju dažām atmosfēru piesārņojošām vielām (1) 6. panta 1., 2. un 3. punktu, 7. panta 1. un 2. punktu un 8. panta 1. un 2. punktu;
            
         
               —
            
            
               piespriest Luksemburgas Lielhercogistei atlīdzināt tiesāšanās izdevumus.
            
         Pamati un galvenie argumenti
   Komisija norāda, ka Luksemburgas Lielhercogiste Direktīvā 2001/81/EK noteiktajā termiņā nav paziņojusi trīs veida dokumentus saistībā ar valstī maksimāli pieļaujamo sēra dioksīda (SO2), slāpekļa oksīdu (NOx), gaistošo organisko savienojumu (COV) un amonjaka (NH3) emisiju noteikšanu.
   Pirmkārt, atbildētāja neesot izpildījusi direktīvas 6. panta 1., 2. un 3. punktā paredzēto pienākumu izstrādāt programmas pakāpeniskai iepriekš minēto atmosfēru piesārņojošo vielu emisijas samazināšanai.
   Otrkārt un treškārt, tā attiecībā uz šīm pašām atmosfēru piesārņojošām vielām neesot ievērojusi 7. panta 1. un 2. punkta noteikumus attiecībā uz valsts mēroga emisiju pārskata ikgadējo sagatavošanu un atjaunināšanu un valsts prognozes 2010. gadam.
   Visbeidzot, tā neesot izpildījusi pienākumu paziņot šo trīs veidu dokumentus Komisijai direktīvas 8. panta 1. un 2. punktā paredzētajos termiņos.
   
      (1)  OV L 309, 22. lpp.